Angelina Jolie

Angelina Jolie (//dʒOʊ'liː//; amụrụ dịka Angelina Jolie Voight;</ref> June 4, 1975) bụ onye America na-eme ihe nkiri, onye na-eme fim, na onye ọrụ ebere. Onye natarala ọtụtụ otuto, gụnyere Academy Award na Golden Globe Awards atọ, a na-akpọ ya onye na-eme ihe nkiri mba America (Hollywood) a na-akwụ ụgwọ kachasị elu ọtụtụ ugboro.

Jolie mere ihe nkiri mbụ ya dị ka nwatakịrị ya na nna ya, Jon Voight, na Lookin' to Get Out (1982). Ọrụ ime ihe nkiri ya malitere n'uju afọ iri ka e mesịrị na mmepụta n'ọnụ ego dị ala bụ ihe nkiri Cyborg 2 (1993), nke ọrụ ịnọ n'isi mbụ ya na Hackers (1995) sochiri. Mgbe ọ pụtasịrị na ihe nkiri telivishọn George Wallace (1997) na Gia (1998), Jolie ritere ihe nrite Academy Award maka Best Supporting Actress maka àgwà ya dịka sociopath na ihe nkiri ejije 1999 bụ Girl, Interrupted . Ngosipụta ya nke Onye dike n'agha Titular n'ihe nkiri Lara Croft: Tomb Raider (2001) mere ka ọ bụrụ aha akpụ n'ọnụ. Aha ya nọgidere na-ewu ewu n'ọrụ ya na ihe nkiri Mr. & Mrs. Smith (2005), Wanted (2008), na Salt (2010). Ọ nwetakwara otuto maka arụmọrụ ya na ihe nkiri A Mighty Heart (2007) na Changeling (2008), nke ikpeazụ edere mere ka a họpụta ya maka ihe nrite Academy Awards maka onye na-eme ihe nkiri kacha mma. Ihe ịga nke ọma azụmahịa ya ndị ọzọ gụnyere ihe nkiri fantasy Maleficent (2014), nke na-esote ya na 2019, na ihe nkiri superhero bụ Eternals (2021). Ọ rụrụ ọrụ olu na usoro ihe nkiri Kung Fu Panda site na 2008 ruo 2016. Jolie eduziela ma dee ihe nkiri agha In the Land of Blood and Honey (2011), Unbroken (2014), na First They Killed My Father (2017).

A maara Jolie maka mbọ ebere ọ na-agba. Ihe ndị ọ́ na-akwalite gụnyere nchekwa, agụmakwụkwọ, na ikike ụmụ nwanyị. A maara ya maka nkwuchite ọnụ ya gbasara ndị gbara ọsọ ndụ dị ka Onye nnọchi anya pụrụ iche maka Kọmishọna Ukwu nke United Nations maka ndị gbara ọsọ ndụ. O jeela ọrụ dị iche iche n'Ogige ndị gbara ọsọ ndụ na mpaghara agha dị n'ụwa niile gbaa gburugburu. Na mgbakwunye nke ịnata Jean Hersholt Humanitarian Award n'etiti nsọpụrụ ndị ọzọ, e mere Jolie onye Dame Commander nke Order of St Michael na St George.

Dị ka onye a ma ama, a kpọtụrụ Jolie aha dị ka otu n'ime ndị kachasị ike na ndị kacha nwere mmetụta n'ụlọ ọrụ ntụrụndụ America. Akwụkwọ dị iche iche edepụtala ya dị ka nwanyị kachasị mma n'ụwa. Ndụ onwe onye ya, gụnyere mmekọrịta ya na ahụike ya, abụwo isiokwu nke elebara anya zuru oke. Jolie gbara ndị na-eme ihe nkiri Jonny Lee Miller, Billy Bob Thornton, na Brad Pitt alụkwaghịm. Ya na Pitt nwere ụmụ isii.

 Mbido ndụ na agụmakwụkwọ Ya 
A mụrụ Angelina Jolie Voight na June 4, 1975, na Cedars-Sinai Hospital na Los Angeles, California, nye ndị na-eme ihe nkiri Jon Voight na Marcheline Bertrand.  "Angelina Jolie: Hollywood's Child". CBS News. June 7, 2000. Archived from the original on February 21, 2020. Retrieved February 8, 2022. Ọ bụ nwanne nwanyị nke onye na-eme ihe nkiri James Haven, na nwa nwanne nwanyị nke onye na-agụ egwú na-ede egwú bụ Chip Taylor  na onye na-amụ banyere ala na onye na-amụ ihe gbasara ugwu mgbawa bụ Barry Voight .  Nne na nna ya n'ọrụ ya bụ ime ihe nkiri bụJacqueline Bisset na Maximilian Schell .  N'akụkụ nna ya, Jolie bụ onye German na Slovak. Jolie ekwuola na ya nwere ndị nna nna (Iroquois) site na nne ya bụ onye French-Canada. Otú ọ dị, nna ya na-ekwu na Jolie "abụghị onye Iroquois n'ezie", na-ekwu ọ bụ ihe ya na Bertrand mere iji mee ka Bertrand yie ka ọ dị "onye pụrụ iche".

Mgbe nne na nna ya kewara n'afọ 1976, ya na nwanne ya nwoke na nne ha biiri, onye hapụrụ ọchịchọ ime ihe nkiri ya iji lekwasị anya n'ịzụlite ụmụ ya. Nne Jolie zụlitere ya dị ka onye Katọlik mana ọ chọghị ka ọ gaa ụlọ ụka. Dị ka nwatakịrị, ya na nne ya na-elekarị ihe nkiri mèrè na ọ bụ nke a, karịa ọrụ nna ya na-aga nke ọma n'ime ihe nkiri, kpaliri mmasị ya n'ime ihe nkiri,  ọ bụ ezie na o nwere obere òkè na ihe nkiri Lookin' to Get Out (1982) nke Voight mgbe ọ dị afọ asaa.  Mgbe Jolie dị afọ isii, Bertrand na onye ya na ya bi, onye na-eme ihe nkiri Bill Day, kpọgara ezinụlọ ahụ na Palisades, New York; ha laghachiri Los Angeles ka afọ ise gasịrị. Jolie wee kpebie na ọ chọrọ ime ihe nkiri ma debanye aha na Lee Strasberg Theatre Institute, ebe o nwetara ọzụzụ afọ abụọ wee pụta n'ọtụtụ ihe nkiri nkwago.

Jolie bu ụzọ gaa Ụlọ Akwụkwọ Sekọndrị Beverly Hills, ebe ọ chere na ọ nọpụrụ iche n'etiti ụmụ nke ụfọdụ ezinụlọ bara ọgaranya n'ógbè ahụ n'ihi na nne ya nwere ego dị ala. Ụmụ akwụkwọ ndị ọzọ kwara ya emo, bụ ndị lekwasịrị ya anya maka ịdị gịrịgịrị ya na maka iyi ugogbe anya na braces. Mgbalị mbụ ya n'ịme ihe ngosi, n'isi ọnwụ nke nne ya, amịtaghị mkpụrụ. Ọ gafere na ụlọ akwụkwọ sekọndrị Moreno, ụlọ akwụkwọ ọzọ, ebe ọ ghọziri "onye si n'èzí punk", na-eyi uwe ojii, na-apụ, ma na-eso enyi ya nwoke ya na ya bi n'ịlụ ọgụ mma. Ọ hapụrụ klas ime ihe nkiri ya ma chọọ ịghọ onye nduzi olili ozu,  na-agụ akwụkwọ n'ụlọ gbasara ịgbasi ozu.  Mgbe ọ dị afọ iri na isii, mgbe mmekọrịta ahụ kwụsịrị, Jolie gụsịrị akwụkwọ na ụlọ akwụkwọ sekọndrị ma gbazite ụlọ nke ya tupu ọ laghachi maka ọmụmụ ihe nkiri, n'agbanyeghị na n'afọ 2004 o jiri ihe nchọpụta a zoo aka n'oge a: "M ka bụ n'ime obi m - ga-abụkwa ya  mgbe niile - naanị nwa punk nwere egbugbu ahụ. 

Dị ka onye nọ n'afọ iri na ụma, Jolie chọpụtara na ọ na-esiri ya ike ya na ndị ọzọ ijikọ n'ụzọ mmetụta uche, n'ihi ya, o merụrụ onwe ya ahụ,  mgbe e mesịrị kwuo, "N'ihi ihe ụfọdụ, ememe nke ịkpụ onwe m ma nwee ihe mgbu si na ya, ma eleghị anya na-enwe mmetụta ịdị ndụ, na-enwe ụdị mmetụta inwe ntọhapụ, ọ bụ n'ụzọ ụfọdụ ọgwụgwọ nye m." Ọ lụsọkwara arahụghị-ụra na Nsogbu iri nri ọgụ. wee malite iji ọgwụ ọjọọ nke mere na mgbe ọ dị afọ iri abụọ,  ọ ñụọlarị "ihe fọrọ nke nta ka ọ bụrụ ọgwụ ọjọọ ọ bụla nwere ike, karịsịa heroin". Jolie nwere nsogbu ịda mbà n'obi ugboro ugboro ma mee atụmatụ igbu onwe ya ugboro abụọ - mgbe ọ dị afọ iri na itoolu na ọzọ mgbe ọ dị afọ iri abụọ na abụọ, mgbe ọ nwara iwe onye na-egbu mmadụ n'ọrụ igbu ya. Mgbe ọ dị afọ iri abụọ na anọ, ọ nwere nkụda mmụọ a ma dowe ya n'ụlọ ọgwụ ruo awa iri asaa na abụọ na ngalaba ndị isi mgbaka nke UCLA Medical Center. Afọ abụọ ka e mesịrị, mgbe ọ kuchiri nwa mbụ ya, Jolie chọtara nkwụsi ike, mgbe e mesịrị  ọ na-ekwu, "Amaara m na ozugbo m tinyere aka na Maddox, agaghị m emebi onwe m ọzọ".

Jolie na nna ya enweela mmekọrịta na-adịghị mma, nke malitere mgbe Voight hapụrụ ezinụlọ ahụ mgbe ọ na-erubeghị otu afọ. O kwuru na site n'oge ahụ gaa n'ihu oge ha na-arụkọ ọrụ ọnụ bụ nke a na-eme mgbe ụfọdụ ma na-emekarị n'ihu ndị nta akụkọ. Ha mere udo mgbe ha pụtara ọnụ na Lara Croft: Tomb Raider (2001), mana mmekọrịta ha kara njọ ọzọ. Jolie rịọrọ ụlọ ikpe ka ọ wepụ aha nna ya, Voight, n'ụzọ iwu kwadoro maka aha etiti ya, nke o jirila mee ihe dị ka aha egwu; e nyere mgbanwe aha ahụ na Septemba 12, 2002.  Voight wee gaa n'ihu ọha na nkewa ha n'oge ọ pụtara na Access Hollywood, ebe o kwuru na Jolie nwere "nnukwu nsogbu uche".  N'oge ahụ, nne ya na nwanne ya nwoke kwụsịrị ịkpọtụrụ ya.  Ha ekwughị okwu ruo afọ isii na ọkara,  mgbe e mesịrị, ha wughachiri mmekọrịta ha mgbe Bertrand nwụrụ site na Ọrịa kansa ovarian na Jenụwarị 27, 2007,  tupu ha agaa n'ihu ọha na ime udo ha afọ atọ ka e mesịrị.[6]
Òtù:Mmadụ ndi di ndụ
Edemsibia